**Saistošo noteikumu Nr.15/2023 “Pašvaldības stipendijas piešķiršanas kārtība studējošajiem, kuri studē valsts akreditētā augstākās izglītības studiju programmā un iegūst pedagogiem nepieciešamo profesionālo kvalifikāciju” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības (turpmāk – Pašvaldība) dome 2022. gada 25. augustā pieņēma saistošos noteikumus Nr.21/2022 “Pašvaldības stipendijas piešķiršanas kārtība studējošajiem, kuri studē valsts akreditētā augstākās izglītības studiju programmā un iegūst pedagogiem nepieciešamo profesionālo kvalifikāciju” (turpmāk – Saistošie noteikumi).  Saistošie noteikumi nosaka kārtību, kādā Pašvaldība budžetā paredzēto līdzekļu ietvaros piešķir stipendijas studējošajiem, kuri studē valsts akreditētā augstākās izglītības studiju programmā, kurā iegūst skolotāja, speciālā pedagoga, sociālā pedagoga, karjeras konsultanta, logopēda, audiologopēda vai psihologa profesionālo kvalifikāciju (turpmāk - pedagoģijas programma). Saistošie noteikumi nosaka stipendijas pretendentu atlases kārtību, tiem izvirzāmās prasības, stipendijas piešķiršanas un izmaksas kārtību, kā arī nosacījumus stipendijas saņēmējam.  Stipendijas tiks piešķirtas studējošiem, kuri apgūst pedagoģijas programmas un pēc studiju beigšanas piekrīt nodibināt darba tiesiskās attiecībās ar kādu no Pašvaldības izglītības iestādēm un nostrādāt izglītības iestādē pedagoga darbā atbilstoši iegūtajai kvalifikācijai ne mazāk kā divus gadus, skaitot no dienas, kad izdots izglītības dokuments, kas apliecina kvalifikācijas ieguvi.  Pieteikšanās stipendiju konkursam tiks izsludināta laika posmā no 1. jūlija līdz 31. augustam. Ja stipendijas konkursa kārtībā šajā termiņā tiks piešķirtas mazākam skaitam studējošo, kā noteikusi pašvaldības dome, tad stipendiju piešķiršanas komisija varēs izsludināt papildu pieteikšanos stipendiju konkursam laika posmā no 1. septembra līdz 30. septembrim, nosakot pieteikšanās termiņu ne mazāku kā divas nedēļas. Papildu stipendiju konkursa rezultātā studējošais stipendiju saņems par vienu mēnesi mazāk - deviņus mēnešus no oktobra līdz jūnijam.  Tā kā Ogres novada pašvaldība plāno izmaksāt stipendijas no pašvaldības budžeta līdzekļiem, tad šīs stipendijas saskaņā ar likuma “Par iedzīvotāju ienākuma nodokli” 9. panta pirmās daļās 8. punktā noteikto, nav apliekamas ar iedzīvotāju ienākuma nodokli, tika veiktas izmaiņas Saistošo noteikumu projektā, precizējot 5. punkta redakciju.  Atbilstoši juridiskās tehnikas prasībām grozījumu saistošos noteikumus izdod uz to pašu augstāka juridiskā spēka tiesību normu pamata, uz kā izdoti grozāmie saistošie noteikumi. Tā kā likums “Par pašvaldībām” zaudējis spēku ar 2023.gada 1.janvāri, sagatavots saistošo noteikumu projekts “Pašvaldības stipendijas piešķiršanas kārtība studējošajiem, kuri studē valsts akreditētā augstākās izglītības studiju programmā un iegūst pedagogiem nepieciešamo profesionālo kvalifikāciju” un paskaidrojuma raksts. |
| 1. Fiskālā ietekme uz pašvaldības budžetu | Plānotā ietekme uz Pašvaldības budžetu: 2023. gadā piešķirts finansējums 14000 EUR apmērā. Turpmākajos gados vajadzētu 2024. gadā 22000 EUR, 2025. gadā 30400 EUR. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Stipendijas tiek piešķirtas studējošiem, kuri apgūst pedagoģijas programmas, un pēc studiju beigšanas piekrīt nodibināt darba tiesiskās attiecībās ar kādu no Pašvaldības izglītības iestādēm, un nostrādāt izglītības iestādē pedagoga darbā atbilstoši iegūtajai kvalifikācijai ne mazāk kā divus gadus, skaitot no dienas, kad izdots izglītības dokuments, kas apliecina kvalifikācijas ieguvi.  Noteikumi iedzīvotāju veselību un uzņēmējdarbības vidi neietekmē.  Jaunu kvalificētu pedagogu piesaiste Pašvaldības izglītības iestādēm veicinās kvalitatīvāku izglītības pakalpojuma nodrošināšanu. Saistošie noteikumi varētu veicināt konkurenci, lai Pašvaldības izglītības iestādēm piesaistītu augsti kvalificētus un motivētus pedagogus. |
| 1. Ietekme uz administratīvajām procedūrām un to izmaksām | Saistošie noteikumi nosaka kārtību, kādā Pašvaldība, budžetā paredzēto līdzekļu ietvaros, piešķir stipendijas studējošajiem, kuri studē valsts akreditētā augstākās izglītības studiju programmā, kurā iegūst skolotāja, speciālā pedagoga, sociālā pedagoga, karjeras konsultanta, logopēda, audiologopēda vai psihologa profesionālo kvalifikāciju.  Saistošie noteikumi nosaka stipendijas pretendentu atlases kārtību, tiem izvirzāmās prasības, stipendijas piešķiršanas un izmaksas kārtību, kā arī nosacījumus stipendijas saņēmējam.  Stipendijas tiks piešķirtas studējošiem, kuri apgūst pedagoģijas programmas, un pēc studiju beigšanas piekrīt nodibināt darba tiesiskās attiecībās ar kādu no Pašvaldības izglītības iestādēm, un nostrādāt izglītības iestādē pedagoga darbā atbilstoši iegūtajai kvalifikācijai ne mazāk kā divus gadus, skaitot no dienas, kad izdots izglītības dokuments, kas apliecina kvalifikācijas ieguvi. |
| 1. Ietekme uz pašvaldības funkcijām un cilvēkresursiem | Saistošo noteikumu īstenošana neietekmē Pašvaldībai pieejamos cilvēkresursus. Saistošie noteikumi nosaka kārtību, kādā izveido stipendiju piešķiršanas komisiju piecu cilvēku sastāvā, nosakot arī komisijas priekšsēdētāju un sekretāru. |
| 1. Informācija par izpildes nodrošināšanu | Saistošajos noteikumos noteiktā komisija izsludina pieteikšanos stipendiju konkursam laika posmā no 1. jūlija līdz 31. augustam, nosakot pieteikšanās termiņu ne mazāku kā divas nedēļas. Informācija par stipendiju konkursu publicējama tīmekļvietnē www.ogresnovads.lv, kā arī pēc iespējas citos masu informācijas līdzekļos.  Lēmumu par stipendijas piešķiršanu pieņem iepriekš minētā komisija. Pēc komisijas lēmuma par stipendijas piešķiršanu stāšanās spēkā, studējošais divu nedēļu laikā ar Izglītības pārvaldes vadītāju noslēdz līgumu par pašvaldības stipendiju.  Stipendiju studējošais saņem piecus mēnešus rudens semestrī un piecus mēnešus pavasara semestrī. Pašvaldība stipendiju ieskaita studējošā kredītiestādes norēķinu kontā.  Ja stipendijas konkursa kārtībā šajā termiņā tiks piešķirtas mazākam skaitam studējošo, kā noteikusi pašvaldības dome, tad stipendiju piešķiršanas komisija varēs izsludināt papildu pieteikšanos stipendiju konkursam laika posmā no 1. septembra līdz 30. septembrim, nosakot pieteikšanās termiņu ne mazāku kā divas nedēļas. Papildu stipendiju konkursa rezultātā studējošais stipendiju saņems par vienu mēnesi mazāk - deviņus mēnešus no oktobra līdz jūnijam. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. Mērķa sasniegšanai nosakot samērīgas prasības un ieguldījumus, lai piesaistītu kvalificētus pedagogus Pašvaldības izglītības iestādēm. |
| 1. Izstrādes gaitā veiktās konsultācijas ar privātpersonām un institūcijām | Konsultācijas veiktas ar Latvijas Studentu apvienības pārstāvjiem.  Saistošie noteikumu projekts no 2023. gada 23. marta līdz 2023. gada 6. aprīlim tika publicēts Pašvaldības interneta vietnē www.ogresnovads.lv sadaļas “Sabiedrības līdzdalība”, apakšsadaļā "Saistošo noteikumu projekti". Viedokļa noskaidrošanas periodā no iedzīvotājiem priekšlikumi vai viedoklis par Saistošo noteikumu projektu netika saņemts. |

Domes priekšsēdētājs E.Helmanis